techiaith/cofnodycynulliad_en-cy huggingface dataset:
English: I thank Dawn Bowden for that supplementary, and for her longstanding advocacy of the cause of trade union membership as well. Workers across Wales and the UK will be utterly dismayed, I think, that, at the height of a pandemic and economic crises, the UK Government think that it's remotely appropriate to consider taking an axe to basic protections on working time and holiday pay entitlements. We want work to be fairer, safer and more secure, and we will absolutely resist the Conservative and the Brexiteer fantasy that our future lies in a deregulated and exploitative workplace. The UK Government says it's committed to maintaining existing protections, and, if that is true, then why is it undertaking a review? I agree with Dawn Bowden - faced with a UK Government that seems determined to strip away their rights at work, it's more important than ever that workers should join a trade union, and we will use every lever to mitigate the damaging impact of any UK Government attempt to dilute workers' rights and protections. Whether that's the power of the public purse or our social partnership approach, we are absolutely committed, as a Welsh Labour-led Government, to justice in the workplace and to fair work practices.
Welsh: Diolch i Dawn Bowden am y cwestiwn atodol hwnnw, ac am ei chefnogaeth hirsefydlog i achos undebaeth lafur hefyd. Credaf y bydd gweithwyr ledled Cymru a'r DU yn gwbl siomedig fod Llywodraeth y DU, ar anterth pandemig ac argyfyngau economaidd, yn credu ei bod yn briodol mewn unrhyw fodd o gwbl i ystyried torri amddiffyniadau sylfaenol ar amser gweithio a hawliau tâl gwyliau. Rydym eisiau i waith fod yn decach ac yn fwy diogel, a byddwn yn llwyr wrthwynebu ffantasi'r Ceidwadwyr a chefnogwyr Brexit sy'n honni bod ein dyfodol yn gorwedd mewn gweithle camfanteisiol wedi'i ddadreoleiddio. Dywed Llywodraeth y DU ei bod wedi ymrwymo i gynnal amddiffyniadau sy'n bodoli eisoes, ac os yw hynny'n wir, pam y mae'n cynnal adolygiad? Rwy'n cytuno â Dawn Bowden - yn wyneb Llywodraeth y DU sy'n ymddangos fel pe bai'n benderfynol o ddileu eu hawliau yn y gwaith, mae'n bwysicach nag erioed fod gweithwyr yn ymuno ag undeb llafur, a byddwn yn defnyddio pob dull o liniaru effaith niweidiol unrhyw ymgais gan Lywodraeth y DU i wanhau hawliau ac amddiffyniadau gweithwyr. Boed hynny drwy bŵer pwrs y wlad neu ein dull partneriaeth gymdeithasol, rydym wedi ymrwymo'n llwyr, fel Llywodraeth Cymru dan arweiniad y Blaid Lafur, i gyfiawnder yn y gweithle ac i arferion gwaith teg.
English: It was good to see a written statement from you, Minister, last week, informing Members that you'd issued formal proceedings in the administrative courts seeking permission for a judicial review to the UK internal market Act. Now, Plaid Cymru supports this endeavour. As we've stated before many times, the Act undermines Welsh democracy and drives a coach and horses through the devolution settlement. I hope that the Minister will keep Members continuously informed over the developing situation with regard to this legal action. In the meantime, however, could the Minister update us on whether or not he has discussed this legal action with counterparts in the other devolved administrations? Could he perhaps outline to us what efforts are being made to include the Scottish Government and Northern Ireland Executive, as supporters of this legal action, which, as I'm sure he would agree with me, will undoubtedly bolster the credibility of the case in favour of a judicial review into this latest power grab?
Welsh: Roedd yn dda gweld datganiad ysgrifenedig gennych chi yr wythnos diwethaf, Weinidog, yn hysbysu'r Aelodau eich bod wedi dwyn achos cyfreithiol yn y llysoedd gweinyddol i geisio caniatâd i gynnal adolygiad barnwrol o Ddeddf marchnad fewnol y DU. Nawr, mae Plaid Cymru yn cefnogi'r ymgais hon. Fel rydym wedi'i ddweud droeon o'r blaen, mae'r Ddeddf yn tanseilio democratiaeth Cymru ac yn gyrru ceffyl a throl drwy'r setliad datganoli. Rwy'n gobeithio y bydd y Gweinidog yn parhau i ddarparu'r wybodaeth ddiweddaraf i'r Aelodau am y sefyllfa sy'n datblygu mewn perthynas â'r camau cyfreithiol hyn. Yn y cyfamser, fodd bynnag, a allai'r Gweinidog roi'r wybodaeth ddiweddaraf inni ynglŷn ag a yw wedi trafod y camau cyfreithiol hyn gyda chymheiriaid yn y gweinyddiaethau datganoledig eraill? A allai amlinellu wrthym, efallai, pa ymdrechion sy'n cael eu gwneud i gynnwys Llywodraeth yr Alban a Gweithrediaeth Gogledd Iwerddon, fel cefnogwyr i'r camau cyfreithiol hyn, gan y byddai hynny, fel y bydd yn cytuno rwy'n siŵr, yn sicr o gryfhau hygrededd yr achos o blaid cynnal adolygiad barnwrol i'r ymdrechion diweddaraf hyn i gipio pŵer?
English: Certainly. Well, the Member will obviously understand that I would not wish to disclose the detail of conversations between law officers in different parts of the UK. However, I can obviously say that he will perhaps have noted from the pleadings that we have acknowledged that both the law officers of Scotland and Northern Ireland are interested parties in the sense of having an interest in the outcome. The Scottish Government, as he may also have seen, has issued more than one statement of support for the course of action that we are taking as a Government. We are now at a stage where the initial application will be for the court to decide whether we have leave to bring a judicial review before an actual hearing takes place. And I think if, as we hope, the court does grant us leave to take the action forward, then I think it's at that point that the decision of other devolved Governments would crystallise about their relationship to the legal proceedings.
Welsh: Yn sicr. Wel, bydd yr Aelod yn amlwg yn deall na fyddwn eisiau datgelu manylion sgyrsiau rhwng swyddogion y gyfraith mewn gwahanol rannau o'r DU. Fodd bynnag, gallaf ddweud wrth gwrs y bydd wedi nodi o'r plediadau o bosibl ein bod wedi cydnabod bod gan swyddogion y gyfraith yn yr Alban a Gogledd Iwerddon ddiddordeb yn yr ystyr bod ganddynt ddiddordeb yn y canlyniad. Mae Llywodraeth yr Alban, fel y gwelodd hefyd efallai, wedi cyhoeddi mwy nag un datganiad o gefnogaeth i'r camau rydym yn eu cymryd fel Llywodraeth. Rydym bellach ar y cam lle mai'r cais cychwynnol fydd i'r llys benderfynu a gawn gyflwyno adolygiad barnwrol cyn i wrandawiad gael ei gynnal. Ac os bydd y llys yn caniatáu i ni fwrw ymlaen â'r achos, fel rydym yn gobeithio, credaf mai ar y pwynt hwnnw y byddai penderfyniad Llywodraethau datganoledig eraill yn ymffurfio ynglŷn â'u perthynas â'r achos cyfreithiol.
English: Thank you for that, Minister. Moving on, buried deep within the UK-EU trade and co-operation agreement is an article that states that the European Parliament and UK Parliament, 'may establish a Parliamentary Partnership Assembly' consisting of MPs and MEPs. My understanding is that there is already talk within the UK and European Parliaments as to how to get this moving, but nothing's been formalised yet. As we know, the UK-EU agreement covers many areas of policy that are in fact devolved. Does the Minister agree with me, therefore, that we cannot just accept that only MPs from Westminster would be allowed to be represented on such a committee, and may I ask that, given that the establishment of this partnership committee has yet to be formalised, whether the Welsh Government, if they haven't already, could make representations and work with others to ensure that parliamentarians from across the devolved administrations are represented on this committee?
Welsh: Diolch ichi am hynny, Weinidog. Gan symud ymlaen, wedi'i gladdu'n ddwfn o fewn y cytundeb masnach a chydweithredu rhwng y DU a'r UE ceir erthygl sy'n nodi y caiff Senedd Ewrop a Senedd y DU, sefydlu Cynulliad Partneriaeth Seneddol sy'n cynnwys Aelodau Seneddol ac Aelodau o Senedd Ewrop. Yn ôl yr hyn a ddeallaf, mae trafodaethau eisoes ar y gweill yn Senedd y DU a Senedd Ewrop ynglŷn â sut i sicrhau bod hyn yn digwydd, ond nid oes dim wedi'i ffurfioli eto. Fel y gwyddom, mae cytundeb y DU-UE yn cwmpasu llawer o feysydd polisi sydd wedi'u datganoli mewn gwirionedd. A yw'r Gweinidog yn cytuno â mi, felly, na allwn dderbyn mai dim ond Aelodau Seneddol o San Steffan a fyddai'n cael eu cynrychioli ar bwyllgor o'r fath, ac a gaf fi ofyn, o gofio nad yw'r gwaith o sefydlu'r pwyllgor partneriaeth hwn wedi'i ffurfioli eto, a allai Llywodraeth Cymru, os nad ydynt eisoes wedi gwneud hynny, gyflwyno sylwadau a gweithio gydag eraill i sicrhau bod seneddwyr o bob rhan o'r gweinyddiaethau datganoledig yn cael eu cynrychioli ar y pwyllgor hwn?
English: Dai Lloyd raises a very important point in that question. The agreement makes a number of provisions in relation to the future governance of the relationship. Generally speaking, apart from, I think, in one context, the devolved institutions aren't expressly included in that. And one of the points that I've made already myself to UK Ministers relates to making sure that Wales has that role in the governance structures, going forward, which reflects exactly the point about the devolved nature of many of the areas under discussion through those governance frameworks. We're developing what we would regard as a detailed ask in relation to that, but the principle point has already been made: that Wales needs to be properly represented in that set of structures in the way that, when we were part of the European Union, the Council of Ministers' arrangements made provision for that sort of engagement.
Welsh: Mae Dai Lloyd yn codi pwynt pwysig iawn yn ei gwestiwn. Mae'r cytundeb yn gwneud nifer o ddarpariaethau mewn perthynas â llywodraethu'r berthynas yn y dyfodol. Yn gyffredinol, ar wahân i un cyd-destun, rwy'n credu, nid yw'r sefydliadau datganoledig wedi'u cynnwys yn benodol yn hynny. Ac mae un o'r pwyntiau rwyf wedi'i wneud eisoes i Weinidogion y DU yn ymwneud â sicrhau bod gan Gymru'r rôl honno yn y strwythurau llywodraethu wrth symud ymlaen, sy'n adlewyrchu'r union bwynt am natur ddatganoledig llawer o'r meysydd sy'n cael eu trafod drwy'r fframweithiau llywodraethu hynny. Rydym yn datblygu'r hyn y byddem yn ei ystyried yn ofyniad manwl mewn perthynas â hynny, ond mae'r pwynt o egwyddor eisoes wedi'i wneud: fod angen i Gymru gael ei chynrychioli'n briodol yn y set honno o strwythurau yn yr un ffordd ag yr oedd trefniadau Cyngor y Gweinidogion yn darparu ar gyfer y math hwnnw o ymgysylltiad pan oeddem yn rhan o'r Undeb Ewropeaidd.
English: Thank you. Finally, I raised the issue of the UK shared prosperity fund with you, Minister, back in December and how this will impact the Welsh Government's ability to implement their own framework for regional investment in Wales. You stated, in response to my question, Minister, that, 'the UK Government ought to engage with us about how we can, even at this late hour, make sure that the people in Wales have the promises they were made kept, both with regard to how the funds are spent, but also crucially what those funds are.' Last week, the UK Government announced that they intended to plough ahead and bypass the devolved administrations and replace European structural funds with a centrally controlled fund in Whitehall. Where does this leave, therefore, the Welsh Government's own framework for regional investment, given that you yourself have said that the delivery of this framework is dependent on positive engagement with the UK Government - your words. Are these plans now dead in the water?
Welsh: Diolch. Yn olaf, codais fater cronfa ffyniant gyffredin y DU gyda chi yn ôl ym mis Rhagfyr a sut y bydd hyn yn effeithio ar allu Llywodraeth Cymru i weithredu eu fframwaith eu hunain ar gyfer buddsoddi rhanbarthol yng Nghymru. Dywedasoch, mewn ymateb i fy nghwestiwn, Weinidog, y dylai 'Llywodraeth y DU ymgysylltu â ni, hyd yn oed ar yr awr hwyr hon, ynglŷn â sut y gallwn sicrhau bod yr addewidion a wnaed i bobl Cymru yn cael eu cadw, o ran sut y caiff yr arian ei wario, ond hefyd, yn hollbwysig, o ran beth yw'r arian hwnnw.' Yr wythnos diwethaf, cyhoeddodd Llywodraeth y DU ei bod yn bwriadu bwrw ymlaen heibio i'r gweinyddiaethau datganoledig a chael cronfa wedi'i rheoli'n ganolog yn Whitehall yn lle cronfeydd strwythurol Ewropeaidd. Ble mae hyn yn gadael fframwaith Llywodraeth Cymru ar gyfer buddsoddi rhanbarthol felly, o gofio eich bod chi eich hun wedi dweud bod cyflawni'r fframwaith yn dibynnu ar ymgysylltiad cadarnhaol â Llywodraeth y DU - eich geiriau chi. A yw'r cynlluniau hyn bellach wedi mynd i'r gwellt?
English: Diolch, Llywydd. To my delight, the UK Government has announced that seafood exporters across the UK will now receive Government funding of up to £23 million. That funding is to support businesses that have been most adversely affected by the coronavirus pandemic and the challenges of adjusting to new requirements for exporting. So, I hope, Counsel General, you will join with me in welcoming the action taken by the UK Government to support our Welsh fisheries. In fact, alongside money, the UK Government is, for example, providing clear guidance on the required IT forms, working closely with the individual businesses to help them get used to the new procedures required, and they are co-operating with French authorities and the EU Commission to ensure that minor administrative issues associated with export health certificates have not prevented goods from entering the market. Now, contrast this with the Welsh Government approach. The Minister, Ken Skates MS, wrote to me on 22 January, noting that the Welsh Government are continuing to monitor the difficult market situation for the Welsh seafood industry and what other options there might be for supporting the sector. So, will you advise, please, what steps you will be taking, through your capacity as the Minister for European transition, to provide support for the Welsh fisheries sector in addition to what the UK Government is already offering?
Welsh: Diolch, Lywydd. Er mawr lawenydd i mi, mae Llywodraeth y DU wedi cyhoeddi y bydd allforwyr bwyd môr ledled y DU yn cael cyllid o hyd at £23 miliwn gan y Llywodraeth yn awr. Mae'r cyllid hwnnw ar gyfer cefnogi busnesau sydd wedi cael eu heffeithio fwyaf gan y pandemig coronafeirws a'r heriau o addasu i ofynion newydd ar gyfer allforio. Felly, Gwnsler Cyffredinol, rwy'n gobeithio y gwnewch chi ymuno â mi i groesawu'r camau a gymerwyd gan Lywodraeth y DU i gefnogi ein pysgodfeydd yng Nghymru. Yn wir, ochr yn ochr ag arian, mae Llywodraeth y DU, er enghraifft, yn darparu canllawiau clir ar y ffurflenni TG angenrheidiol, gan weithio'n agos gyda'r busnesau unigol i'w helpu i ddod i arfer â'r gweithdrefnau newydd sydd eu hangen, ac maent yn cydweithredu ag awdurdodau Ffrainc a Chomisiwn yr UE i sicrhau nad yw mân faterion gweinyddol sy'n gysylltiedig â thystysgrifau iechyd allforio wedi atal nwyddau rhag dod i mewn i'r farchnad. Nawr, cyferbynnwch hyn â dull Llywodraeth Cymru o weithredu. Ysgrifennodd y Gweinidog, Ken Skates AS, ataf ar 22 Ionawr, gan nodi bod Llywodraeth Cymru yn parhau i fonitro sefyllfa anodd y farchnad i ddiwydiant bwyd môr Cymru a pha opsiynau eraill a allai fod ar gyfer cefnogi'r sector. Felly, a wnewch chi ddweud, os gwelwch yn dda, pa gamau y byddwch yn eu cymryd, yn rhinwedd eich swydd fel y Gweinidog pontio Ewropeaidd, i ddarparu cymorth i sector pysgodfeydd Cymru ar ben yr hyn y mae Llywodraeth y DU eisoes yn ei gynnig?
English: Can I first welcome Janet Finch-Saunders to her new responsibilities? What I want to say at the start is that we obviously welcome the availability of this sum of money. It isn't a fund that has been co-designed, as it ought to have been, with the devolved Governments, and the detail on eligibility and roll-out remain, I think, at this point very vague, so we are working and hope to work with the UK Government to understand that better. What I should say, though, is that the challenge that the fisheries sector is under is entirely the responsibility of the UK Government in relation to the decisions it has taken as a matter of political choice in the negotiations with the European Union. We as a Government were fearful that this would come to pass, and hence our call for the UK Government to prioritise smooth access to markets, which they have failed to do. Many people prioritise their Ruritanian sense of sovereignty above the livelihoods of fishers and others, and those people will have to account to those sectors for having taken that view, and I include the Member in that. Fishers deal with products that are very perishable, and I suspect that the political reputations of those who have been complicit in the deal, which has undermined the well-being of the fishing sector, will find their own political positions perishable as well, in due course.
Welsh: A gaf fi groesawu Janet Finch-Saunders yn gyntaf i'w chyfrifoldebau newydd? I ddechrau, hoffwn ddweud ein bod yn amlwg yn croesawu argaeledd y swm hwn o arian. Nid yw'n gronfa sydd wedi'i chyd-gynllunio, fel y dylai fod, gyda'r Llywodraethau datganoledig, ac mae'r manylion ynglŷn â chymhwysedd a chyflwyno yn parhau, rwy'n credu, i fod yn amwys iawn ar hyn o bryd, felly rydym yn gweithio ac yn gobeithio gweithio gyda Llywodraeth y DU i ddeall hynny'n well. Yr hyn y dylwn ei ddweud, serch hynny, yw mai cyfrifoldeb Llywodraeth y DU yn llwyr yw'r her sy'n wynebu'r sector pysgodfeydd mewn perthynas â'r penderfyniadau y mae wedi'u gwneud fel mater o ddewis gwleidyddol yn y negodiadau gyda'r Undeb Ewropeaidd. Roeddem ni fel Llywodraeth yn ofni y byddai hyn yn digwydd, a dyna pam y gwnaethom alw ar Lywodraeth y DU i flaenoriaethu mynediad llyfn at farchnadoedd, ac maent wedi methu gwneud hynny. Mae llawer o bobl yn rhoi blaenoriaeth uwch i'w hymdeimlad Rwritanaidd o sofraniaeth nag i fywoliaeth pysgotwyr ac eraill, a bydd y bobl hynny'n atebol i'r sectorau dan sylw am fod wedi mabwysiadu'r fath safbwynt, ac rwy'n cynnwys yr Aelod yn hynny. Mae pysgotwyr yn trin cynhyrchion sy'n ddarfodus iawn, ac rwy'n tybio y bydd enw da gwleidyddol y rhai a fu'n gefnogol i'r cytundeb sydd wedi tanseilio llesiant y sector pysgota, yn gweld bod eu statws gwleidyddol hwy eu hunain yn ddarfodus hefyd maes o law.
English: Thank you. One example of action you could take is to encourage the Welsh Government to review the exclusion of crew members employed on a share-of-catch basis from the ERF sector-specific grant. Now, it will come of no surprise to you that I am again pleased that the Prime Minister's trade deal does allow UK goods and components to be sold without tariffs and without quotas in the EU market. However, I do acknowledge that the Farmers Union of Wales have raised concerns about the impact of trade friction on the agriculture sector. Now, during the Joint Ministerial Committee (EU Negotiations) on the trade and co-operation agreement on Tuesday 29 December, you called for the UK Government to put in place new support measures for the economy to help businesses through the transition. And the UK Government is now taking that action. I'm aware that farming Minister Victoria Prentis has been undertaking discussions with the French, the Irish and the Dutch, so will you clarify what further steps you will take to assist the agriculture sector with mitigating trade friction?
Welsh: Diolch. Un enghraifft o rywbeth y gallech ei weithredu yw annog Llywodraeth Cymru i adolygu'r ffaith bod aelodau o griwiau a gyflogir ar sail cyfran o'r ddalfa yn cael eu heithrio o grant sector-benodol y gronfa cadernid economaidd. Nawr, ni fydd yn syndod i chi fy mod i'n falch unwaith eto fod cytundeb masnach Prif Weinidog y DU yn caniatáu i nwyddau a chydrannau'r DU gael eu gwerthu heb dariffau a heb gwotâu ym marchnad yr UE. Fodd bynnag, rwy'n cydnabod bod Undeb Amaethwyr Cymru wedi mynegi pryderon am effaith gwrthdaro masnach ar y sector amaethyddol. Nawr, yn ystod y Cyd-bwyllgor Gweinidogion (Negodiadau'r UE) ar y cytundeb masnach a chydweithredu ddydd Mawrth 29 Rhagfyr, galwasoch ar Lywodraeth y DU i roi mesurau cymorth newydd ar waith ar gyfer yr economi i helpu busnesau drwy'r cyfnod pontio. Ac mae Llywodraeth y DU bellach yn cymryd y camau hynny. Rwy'n ymwybodol fod y Gweinidog ffermio, Victoria Prentis, wedi bod yn cynnal trafodaethau gyda'r Ffrancwyr, y Gwyddelod a'r Iseldirwyr, felly a wnewch chi egluro pa gamau pellach y byddwch yn eu cymryd i gynorthwyo'r sector amaethyddol gyda lleddfu gwrthdaro masnach?
English: Well, we continue to work with the agriculture sector and, indeed, every other to understand the new barriers to trade that the UK Government's political choices have imposed upon them. I think it's important for the Member, in acknowledging the existence of a zero-tariff, zero-quota deal, to be quite clear sighted about the fact that the complexity in the trading relationship between our exporters and the European Union is vastly greater than it was on 31 December, and that will impose significant costs that those businesses are now wrestling with. We will do all that we can to support businesses in Wales in all sectors to continue exporting and to understand the new red tape that the Boris Johnson agreement has imposed upon them. But let us be clear that the root cause of that is the deal, and no amount of UK Government action or Welsh Government action can change, unfortunately, the fundamentals of that new relationship, which impose new barriers.
Welsh: Wel, rydym yn parhau i weithio gyda'r sector amaethyddol, a chyda phob sector arall yn wir, i ddeall y rhwystrau newydd i fasnachu y mae dewisiadau gwleidyddol Llywodraeth y DU wedi'u gorfodi arnynt. Wrth gydnabod bodolaeth cytundeb heb dariffau a heb gwotâu, rwy'n credu ei bod hi'n bwysig i'r Aelod fod yn eithaf clir ynglŷn â'r ffaith bod cymhlethdod y berthynas fasnachu rhwng ein hallforwyr a'r Undeb Ewropeaidd yn llawer mwy na'r hyn ydoedd ar 31 Rhagfyr, a bydd yn gosod y costau sylweddol y mae'r busnesau hynny'n ymgodymu â hwy erbyn hyn. Byddwn yn gwneud popeth yn ein gallu i gefnogi busnesau ym mhob sector yng Nghymru i barhau i allforio ac i ddeall y fiwrocratiaeth newydd y mae cytundeb Boris Johnson wedi'i gorfodi arnynt. Ond gadewch inni fod yn glir mai'r cytundeb sydd wrth wraidd hynny, ac yn anffodus, ni all unrhyw gamau gweithredu gan Lywodraeth y DU na Llywodraeth Cymru newid hanfodion y berthynas newydd honno, sy'n gosod rhwystrau newydd.